Na osnovu dokumenata Forest Stewardship Council-a: “FSC-STD-60-006 V1-2 EN Development National FSS“, “FSC-PRO-60-006 V2-0 EN“, “FSC-STD-60-002 V1-0 EN Structure and Content National FSS“ i “FSC-STD-60-004 V1-0 EN International Generic Indicators“, kao i potvrde Forest Stewardship Council-a o registraciji Grupe za razvoj FSC standarda Bosne i Hercegovine od 10.02.2016. godine, Radna grupa za razvoj FSC standarda Bosne i Hercegovine dana 10.03.2016. godine, donosi

**O D L U K U**

o konstituisanju Grupe za razvoj Forest Stewardship Council (FSC) standarda

Bosne i Hercegovine

Član 1.

U smislu ove Odluke konstituiše se Grupa za razvoj Forest Stewardship Council (FSC) standarda Bosne i Hercegovine (u daljem tekstu: Grupa). Članovi Grupe raspoređeni su u tri komore i to: ekonomsku, ekološku i sociološku.

Član 2.

Grupa je neprofitno, nezavisno, izabrano tijelo bez pravnog statusa u početnoj fazi svojih aktivnosti. Grupa u kasnijim fazama može promijeniti svoj pravni status u skladu sa pozitivnim zakonskim propisima BiH.

Grupa se formira sa zadatkom da razvije Forest Stewardship Council standarde za Bosnu i Hercegovinu (u daljem tekstu: Standardi) s ciljem njihove primjene u uslovima gospodarenja šumama u Bosni i Hercegovini.

Grupa aktivno učestvuje u: (a) organizaciji radionica sa ciljem širenja informacija o procesu razvoja Standarda, (b) testiranju radne verzije Standarda na terenu i (c) organizovanju javnih rasprava i konsultacija sa ostalim zainteresiranim stranama u procesu razvoja Standarda.

Član 3.

U smislu člana 1. ove Odluke, Grupu čine ukupno 23 (dvadeset tri) člana raspoređena u tri komore i to:

1. Sabahudin Solaković, ekološka,
2. Nikola Zovko, ekološka,
3. Zoran Čančar, ekološka,
4. Refik Hodžić, ekološka,
5. Dragan Romčević, ekološka
6. Amarildo Mulić, ekološka,
7. Lejla Šuman, ekološka,
8. Nedim Jukić, ekološka,
9. Mirjana Vila, ekonomska,
10. Zihnet Muhić, ekonomska
11. Snežana Marković, ekonomska
12. Selma Bašagić, ekonomska,
13. Lazo Šinik, ekonomska,
14. Šemsa Alimanović, ekonomska,
15. Vildan Hajić, ekonomska,
16. Salem Alihodžić, sociološka,
17. Duško Topić, sociološka
18. Samira Smailbegović, sociološka,
19. Srđan Kašić, sociološka,
20. Bruno Marić, sociološka,
21. Zoran Govedar, sociološka,
22. Vlajko Ilić, sociološka i
23. Lejla Ćatić, sociološka.

Član 4.

U skladu sa ovom Odlukom, Grupa će donijeti Poslovnik o radu i po potrebi druga dokumenta, te izabrati predsjedavajućeg Grupe, Tim za uspostavu i kontinuiranu komunikaciju sa Konsultativnim forumom i imenovati osobu za obavljanje administrativno-tehničkih poslova, te birati druga tijela po potrebi

Član 5.

Odluka stupa na snagu danom donošenja.

Broj: ......................../16 **Predsjedavajući Radne grupe**

Sarajevo, 10. 03. 2016. godine Mr. Bruno Marić

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_